CELEX: 62021TN0531
Language: lt
Date: 2021-08-31 00:00:00
Title: Byla T-531/21: 2021 m. rugpjūčio 31 d. pareikštas ieškinys byloje QN / Komisija

2021 11 15   
            
            
               LT
            
            
               Europos Sąjungos oficialusis leidinys
            
            
               C 462/47
            
         
      2021 m. rugpjūčio 31 d. pareikštas ieškinys byloje QN / Komisija
      
      (Byla T-531/21)
      (2021/C 462/56)
      Proceso kalba: anglų
      
         Šalys
      
      
         Ieškovas: QN, atstovaujamas advokačių L. Levi ir N. Flandin
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti atsakovės sprendimą nepaaukštinti ieškovo pareigų, kuris matyti iš užbaigiant paaukštinimo procedūrą 2020 m. lapkričio 12 d. Administraciniuose pranešimuose Nr. 32-2020 paskelbto paaukštintų pareigūnų sąrašo, į kurį neįtraukta ieškovo pavardė,
               
            
                  —
               
               
                  prireikus, taip pat panaikinti 2021 m. birželio 1 d. atsakovės sprendimą atmesti ieškovo pateiktą skundą dėl spendimo nepaaukštinti,
               
            
                  —
               
               
                  įpareigoti atlyginti ieškovo patirtą neturtinę žalą;
               
            
                  —
               
               
                  pagal Bendrojo Teismo procedūros reglamento 89 straipsnį nurodyti atsakovei pateikti anonimizuotą Jungtinio paaukštinimo komiteto posėdžių protokolų ir posėdžių, vykusių tarp Centrinio personalo komiteto ir TAXUD GD generalinio direktoriaus, protokolų versiją,
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas Pareigūnų tarnybos nuostatų 45 straipsnio ir 2013 m. gruodžio 16 d. Komisijos sprendimo C(2013) 8968 final 4 straipsnio 1 dalies pažeidimu.
               
            
                  2.
               
               
                  Antrasis ieškinio pagrindas grindžiamas vienodo požiūrio principo pažeidimu – Europos Sąjungos pagrindinių teisių chartijos 41 straipsnio 1 dalies pažeidimas – objektyvumo ir nešališkumo taisyklių pažeidimas.
               
            
                  3.
               
               
                  Trečiasis ieškinio pagrindas grindžiamas pareigos motyvuoti pažeidimu – Europos Sąjungos pagrindinių teisių chartijos 41 straipsnio 2 dalies pažeidimas, siejamas su SESV 296 straipsnio 2 dalies pažeidimu.